
B I L J E Š K A
sa 3. sjednice Kolegija gradonačelnika
održane 4 rujna 2026.u Velikoj vijećnici Grada Delnica
s početkom u 08,00 sati

Na početku sjednice Gradonačelnik zahvaljuje svima na odazivu na sjednicu trećeg Velikog kolegija u na kojem ćemo čuti izvješća o stanju u našem sustavu i ustanovama koje financiramo, proračunskim korisnicima te tvrtkama u kojima imamo vlasništvo i udjele odnosno očekuje se da znamo što se u njima događa i na koji način oni funkcioniraju. Dogovor je da će se kolegiji nastojati održavati prvi petak u mjesecu..

Hrvoje Ljubobratović, Savjetnik za razvojne investicije, zaštitu okoliša, kulturnu baštinu

KTD „Risnjak – Delnice“ d.o.o.
- završene su aktivnosti vezane uz natječaj za direktora, a gradonačelnik, kao član Skupštine, još treba potvrditi i donijeti potrebne odluke.
- Što se tiče radnika, određeni poslovi i aktivnosti su odrađeni, odnosno još su u tijeku. Riječ je o velikom poslu, međutim, ono što se radi često se ne vidi i nije dovoljno prepoznato.
- Nakon provjere posla, određene su stvari završene i o njima se raspravljalo. Istaknuto je da se poslovi dobro odrađuju i da se radi kvalitetno.
- Spomenuto je i jedno od većih događanja, odnosno svadba, za koju će direktor još utvrditi određene detalje i aktivnosti koje je potrebno odraditi.
- Što se tiče opreme, ove godine nabavljeni su kosilica i još određena oprema, tako da su po pitanju zaštitne i druge opreme solidno pokriveni.
- Što se tiče ljudstva, imaju dovoljno zaposlenih, iako se dosta koristi dovođenje odnosno angažiranje dodatnih ljudi za određene poslove. Time će se u budućnosti trebati dodatno baviti i pronaći odgovarajuća rješenja

Upravni odjel gradske uprave za komunalni sustav, imovinu, promet i zaštitu okoliša- to se tiče trenutne situacije s projektima, dobili smo potvrdu da za rekonstrukciju nogometnog igrališta nije potrebna građevinska dozvola. Ista potvrda dobivena je i vezano uz trg Grge Marjanovića, a sada smo dobili i potvrdu da nam ne treba građevinska dozvola vezano uz Zrinsku ulicu.
- Dobivena je pravomoćna građevinska dozvola za spoj D3 i S.S. Kranjčevića , a kroz nekoliko tjedana očekuje se pravomoćna građevinska dozvola za prilaznu cestu prema POS-ovoj zgradi
- Započela je priprema projektne dokumentacije za Ulicu Ograja i parkiralište u Ulici Ograja. Također je započet nastavak i završetak projektne dokumentacije vezane uz parkiralište uz dječji vrtić (na području dječjeg vrtića izveden je rotor, dok je na preostalom dijelu još uvijek makadam. Za završetak tog dijela potrebno je ishoditi građevinsku dozvolu te riješiti građevinske radove i instalacije. Rasvjeta je odrađena, ali još treba izvesti upojne bunare ii šahtove za odvodnju. U tijeku je priprema dokumentacije i za taj dio projekta.
- odrađuje se komunalno redarstvo i preostali dio komunalnih poslova
- Za sljedeći tjedan potrebno je pripremiti pregled komunalne odvodnje kako bi se utvrdilo stanje i, prije kišnog razdoblja, organiziralo čišćenje oborinske odvodnje na područjima gdje je to potrebno
Problem s oborinskom odvodnjom pojavio se i Mesničkoj ulici, gdje se pojavio neugodan miris. Utvrđeno je tko je izvršio priključak na oborinsku odvodnju te je, u dogovoru s nadležnim službama VIK-a Rijeka, potrebno provesti postupak odspajanja, čime bi se i taj problem trebao riješiti.
-Što se tiče Supilove ulice i prijave stanovnika o izlijevanju vode i nabijanju šahtova, navedeno je pregledano te je utvrđeno da problem postoji, dani su nalozi
-Veći problem postoji s kooperantima koji su trebali izvršiti radove na cesti, a radovi još nisu završeni. Dio radova već je odrađen, dok se za preostali dio očekuje njihov dolazak i nastavak radova. Nastoji se da se radovi što prije završe i riješe preostale stavke njih još 18 radnih naloga.
- u tijeku su geodetske izmjere te očekujemo da će naš dio koji se odnosi na geodetsku izmjeru vrlo brzo biti završen.
- završene su aktivnosti vezane uz vatrogasni dom. Rok za prijavu je završen, a sada slijedi ocjenjivanje ponuda u postupku javne nabave za  vatrogasni dom
- Održan je sastanak u Zagrebu te je ponovno raspisan postupak za izgradnju( APN je po 4. puta raspisao natječaj) za izgradnju stambene zgrade. Riječ je o manjoj zgradi u Ulici Augusta Šenoe s desetak stanova. Na prvom natječaju nije se javio nitko, dok se na drugom javio jedan ponuditelj, ali s cijenom većom od procijenjene vrijednosti. Investitori su naveli da su cijene gradnje trenutno realno više te će se još jednom pokušati pronaći realistična ponuda, odnosno ponuda koju bi investitor mogao financijski ispratiti za samu izgradnju zgrade. Postupak će biti otvoren do kraja rujna.
- Što se tiče KTD-a Risnjak, dogovoreno je da gospođa Manuela Puž Polić odlazi u mirovinu. Odlazak je dogovoren na korektan i civiliziran način sporazumnim raskidom ugovora, a nakon njezina odlaska potrebno je osigurati nastavak rada društva. Za izbor novog direktora zaprimljeno je ukupno osam prijava. Komisija od pet članova provela je razgovore s kandidatima te se očekuje da će na sljedećem kolegiju biti i novi direktor s nama


Valentin Šoštarić- član uprave društva Komunalca d.o.o. za vodoopskrbu i druge komunalne djelatnosti
- otkad društvo Komunalac d.o.o. za vodoopskrbu i druge komunalne djelatnosti, najveći priljev otpada na odlagalište Sović Laz 
- zaprimljeno Rješenje o izmjeni i dopuni građevinske dozvole za sanaciju odlagališta Sović Laz – čeka se pravomoćnost Rješenja,
- objavljen javni poziv (nadmetanje) za nabavu komunalnog vozila s dizalicom, u tijeku priprema i provedba postupka javne nabave goriva putem EOJN RH,
redovno se obavlja usluga sakupljanja komunalnog otpada,
tijekom ljetnih mjeseci zabilježen je povećan pritisak na sustav sakupljanja komunalnog otpada zbog povećanih količina otpada i intenzivnijeg korištenja usluge,
- zgrada uprave nije u najboljem stanju, sijeli8 su temelji prema Supilovoj ulici iako je prije nekoliko godina vršeno punktiranje temelja
- izvedeni radovi na sustavu centralnog grijanja u upravnoj zgradi – sanacija propuštanja i brtvljenje radijatora,
redovno poslovanje Društva i obavljanje tekućih operativnih aktivnosti,
prilagodba poslovanja i interne dokumentacije novim zakonskim i podzakonskim propisima, osobito u području javne i jednostavne nabave.
- trenutno je  u tijeku postupak javne nabave za gorivo
- uskoro će na snagu stupiti zakon o gospodarenju otpadom, vidjeti ćemo što će taj zakon donijeti, biti će određeno vrijeme za prilagodbu, gps-ovi na vozilima, video nadzor
- na odlagalištu Sović Laz velik je problem sa signalom internetske mreže, rješava se antenski sustav kako bi cjelokupni sustav funkcionirao
- zaprimili smo rješenje o izmjeni građevinske dozvole po novom projektu na sustav aktivnog otplinjavanja i čeka se još pravomoćnost dozvole, no na rok 4. rujna 2026. godine nećemo se uspjeti prijaviti
- jučer sam bio u Fondu i novost je ta da moramo aneks ugovora poslati do 31. prosinca 2026. godine, trebamo napisati dodatak zahtjevu, to bi bio prvi korak, a na temelju toga će nam vezano za troškove izmjene glavnog projekta i izmjene građevinske dozvole u nekoj mjeri Fond priznati 
- biti  će još natječaja i očekujemo prijavu na neke nove projekte na koje ćemo nadamo se biti spremni

Đulio Jusufi, pročelnik Upravnog odjela gradske uprave za financije i projekte
- polugodišnje izvršenje proračuna kako za nas tako i za proračunske korisnike, rok je kraj 9. mjeseca, upute su poslane svima zajedno sa rakovima 
- prema uredu državne revizije  do 12. rujna 2026. godine treba se ispuniti upitnik o dostupnosti iz informacijskog sustava 
- ovoga tjedna krenule su isplate za drva sukladno rješenjima koja su dostavljena iz drugog odjela
- imali smo ovoga tjedna sastanak s odvjetničkim uredom vezano za vatrogasni dom
- dobili smo 760 tisuća eura za Trg Grge Marjanovića   od strane Ministarstva regionalnoga razvoja i fondova Europske unije za uređenje trga ispred Radničkog doma.
- što se tiče novog dijela dječjeg vrtića Hlojkica izvješće nakon provedbe projekta provodi se jednom godišnje, Vatrogasni dom zns svaka 3. mjeseca se šalje izviješće
- prema PGŽ je poslan zahtjev za isplatu, a  za zamjenu krova i krovnog pokrova na Staroj šumarskoj školi 
- druge aktivnosti vezane uz porez na nekretnine obzirom da su rješenja poslana u 6. mjesecu te je svakodnevna komunikacija sa strankama, knjiženja i ostalo
- ostale aktivnosti tehničke naravi
Ivan Stojanović, direktor Goranskog sportskog centra
- održane su različite aktivnosti u Sportskom centru, uključujući škole plivanja u organizaciji Gradskog društva Crvenog križa Delnice, u sklopu programa „Županija pliva“, kao i školu plivanja za osnovnoškolce iz Slovenije.
- 28. veljače održano je natjecanje u plivanju za osnovne škole Gorskog kotara.
- Bazen je za potrebe korištenja trebao biti otvoren 15. kolovoza. Otvaranje je odgođeno zbog potrebe izmjene dotrajalih ventila te se uskoro očekuje ponovno otvaranje bazena.
- Sportska dvorana „Dom sportova“ tijekom ljeta koristila se za pripreme hrvatskih rukometnih reprezentacija kadeta i juniora, koje su se pripremale za Europsko prvenstvo u Srbiji, Svjetsko prvenstvo u Kini te Europsko prvenstvo u Rumunjskoj.
- Dvoranu je kao pripremni kamp koristio i Rukometni klub Pazin, kao i brojni rekreativci.
- Organiziran je ljetni odbojkaški kamp u organizaciji Odbojkaškog saveza Primorsko-goranske županije.
- U narednim mjesecima najavljen je humanitarni odbojkaški turnir u organizaciji Gradskog društva Crvenog križa Delnice te odbojkaški turnir za rekreativce.
- Održana je treća tradicionalna manifestacija te turnir društvenog nogometa.
- Na multifunkcionalnom igralištu tijekom ljeta odigrano je desetak turnira i održano više sportskih aktivnosti, među kojima Divlja liga, nogometni turnir, hodomet i odbojkaški turniri.
- Održani su kampovi Košarkaškog saveza Primorsko-goranske županije, dva turnira za djevojčice i dječake te kamp Rukometnog kluba „Bazan“.
- Sportski poligon tijekom cijelog ljeta koristili su brojni rekreativci. 
-gimnastički klub Rijeka iskazao je interes da bi na području Gorskog kotara provodio svoje treninge tako da smo u pregovorima s njima 

Dražen Rački zapovjednik JVP Delnice
- do današnjeg dana imali smo 79 intervencije, od toga 31 intervencija gašenja požara, 47 tehničke intervencije, 1 ostalo (izlaz na vatrodojavu),
Detaljnije:
- 9 gašenja požara dimnjaka, 5 gašenja požara stambenog objekta, 3 gašenje poslovni prostor, 14 gašenje požara otvorenog prostora, 
Tehničke
- 3 otvaranja stana, 5 spašavanja, 7 uklanjanje nestabilnih dijelova objekta, 13 uklanjanje prepreka, 3 ispumpavanja, 9 intervencija u prometu, 1 osiguranje helikoptera, 4 pranja prometnice, 1 izlaz na vatrodojavu,
- Imali smo 2 veća požara,  i to deponij na kraju Mesničke i odlazak na požar šume kod Liča,
- osim redovnih aktivnosti koje odrađujemo po tjednom (mjesečnom) rasporedu teorijske nastave i praktičnih vježbi; razni sitni popravci vozila i armatura, održavanje kruga vatrogasnog doma, (pranje garaža, dvorišta, košnja trave), tehnički pregledi, u mjesecu srpnju imali smo natječaj za 2 vatrogasca, primljeni su David Majnarić-Gašparac i Dorijan Marko iz Delnica, 
- Sutra 05.09. održava se Memorijal.- nastupa 15 ekipa, 28. rujna je ročište na sudu u Rijeci u vezi tužbe radnika
- Bili smo prisutni na svim obilježavanjima Sjećanja i Obljetnica








Lucija Matek, stručna suradnica pedagoginja DV HLOJKICA, Delnice
- u proteklom razdoblju održani su upisi u novu pedagošku godinu, na upisima je upisano 14 djece jasličke dobi i 7 djece vrtićke dobi tako da je sada u Dječjem vrtiću Hlojkica  u 2 jasličke skupine i 6 vrtićkih, ukupno 122 djece
- u proteklom razdoblju nakon iscrpnog ispunjavanja svih potrebnih koraka dobili smo kao jedini vrtić u Gorskom kotaru dijamantni status eko škole
- u proteklom razdoblju verificirali smo tri programa tako da uz cjelodnevni program vrtića i jaslica imamo kraći  program engleskog jezika, poludnevni program s ručkom, stem program „ Mali istraživači“ i  program radionica za roditelje „Rastimo zajedno“
- nastavljamo s projektom „ Rastem kroz sport“ u suradnji sa Zajednicom sportova

Ivana Pleše, knjižničarka Gradske knjižnice Janet Majnarich
-tijekom srpnja i kolovoza, zbog korištenja godišnjih odmora, knjižnica je radila u jednoj smjeni šest dana u tjednu (za korisnike je bila otvorena ponedjeljkom i srijedom poslijepodne (13:00 -19:00); utorkom, četvrtkom i petkom ujutro (8:00 -14:00), te subotom (9:00-12:00) 
od 1. rujna radi se prema redovnom radnom vremenu (ponedjeljak, srijeda i petak od 7:30 do 19:00 sati; utorak i četvrtak od 7:30 do 15:00 sati;  subota od 9:00 do 12:00 sati)
-tijekom ljetnih mjeseci primaran je bio rad s korisnicima, nabava i uvođenje novih knjiga (nije bilo događanja)
- početkom srpnja održane su dvije radionice za polaznike Ljetnog kampa za učenike od 1. do 3. r. OŠ Delnice (učiteljice Nadia Beljan, Goranka Štimac)
tijekom srpnja i kolovoza, srijedom od 18:00 do 19:00 sati održavale su se Zabavne srijede namijenjene osnovnoškolcima na kojima su se igrale društvene igre prema njihovom odabiru
od 7. rujna kreće sa redovitim tjednim programima za djecu: ponedjeljkom Kreativnom radionicom i srijedom Pričaonicom priča od 18:00 do 19:00 sati – pripreme, najave
u programu „Razotkrivanje“ izloženi su aranžmani cvijeća izrađenog od voska
u ponedjeljak, 31. kolovoza u knjižnici je gostovao književnik i novinar Drago Hedl
radilo se na izradi plakata i kataloga izložbe Denisa Mihelčića koja će biti otvorena 18. rujna 
planiraju se programi za Mjesec hrvatske knjige koji se održava od 15. listopada do 15. studenog

Barbara Renka, direktorica Radija Gorski kotar
- Održana Skupština RGK na kojoj su usvojena izvješća, o radu i financijsko izvješće, usvojen je Pravilnik  o radu s pripadajućom sistematizacijom radnih mjesta
- Odrađen je niz administrativnih poslova- Prijava financijskih pokazatelja HGK, ide redovno pravdanje emisija prema PGŽ
- Potpisan ugovor s AEM-om, na Fond za poticanje pluralizma i raznovrsnosti elektroničkih medija kandidirati su se mogle 4 emisije, mi smo kandidirali: Dnevnik RGK, Radio Žrjoafku, Dodir riječi i Znanje je moć. Najveći br. Bodova ostvario je Dnevnik, 80 od ukupno 100, Radio Žrjoafka 60, Dodir riječi 55 i Znanje 54 boda.
Srpanj/kolovoz ljetna shema, neke emisije nisu išle, krenule su sada, početkom rujna
- Informativna redakcija imala je puno posla, odrađen velik broj sati na terenu, to se vidi i po prilozima na webu: svibanj 68,  lipanj 59, srpanj  65, kolovoz 47






Tomislav Mrle pročelnik Upravnog odjela gradske uprave za lokalnu samoupravu, društvene djelatnosti i opće poslove
- pisarnica i tajnica svoje svakodnevne, redovne i uobičajene službeničke poslove  
- pregled stanja sustava civilne zaštite radi plana proračuna za 2027. godinu (traženje ponuda za dokumentaciju koju treba izraditi u 2027. godini) te pregled dokumentacije koja treba ići na Vijeće u rujnu
- izrada Odluke vezano uz novčanu pomoć za novorođenče
- Riznica - ovjera
- izmjena sistematizacije za Komunalni odjel
- odrađivanje papirologije vezano uz Mjesne odbore i trošenje sredstava
- rješavanje ugovora s osnovnim školama za financiranje nabavke drugih obrazovnih materijala za sve učenike
- rješenja za troškove stanovanja - ogrjev su izrađena, kako dolaze povratnice, rješenja se prosljeđuju u Odjel za financije na isplatu
- čekam dokumentaciju za izradu ugovora za sufinanciranje smještaja djece u obrt Šareni svemir u nadolazećoj pedagoškoj godini
- prošli tjedan s Gradonačelnikom sudjelovala na sastanku s predstavnicima Sportske zajednice - vezano uz financijski i programski plan za 2027. godinu te
na sastanku s predstavnicima Gimnastičkog kluba Rijeka koji su zainteresirani za otvaranje podružnice u Delnicama pa smo ih povezali s GSC-om i školama i vrtićima u GK
- ostali redovni poslovi... 
-primanje stranke, skupljanje informacija (nekoliko dana) i davanja odgovora (mail) stranci (Žižić, Split) vezano uz zemljište u CL (u njezinom vlasništvu), a zbog pristupnog puta preko nekretnina RH, nakon toga tel. razgovor
-odgovor stranci vezano uz zamolbu za kupnju, te nalog za izradu PE (pozitivno mišljenje komunalnog)
-komunikacija s g. Kneževićem i izradu prijedloga materijala oko ispravka Poslovnika (bedastoća od strane nadzora)
-pregled ugovora vezanih uz RIKU i Dane jabuka
-početni pripremni poslovi vezani uz aktivnosti koje je tražio G za iduće godine obilježavanje 30 g. od statusa Grada
-sad već skoro pa redovni poslovi vezani uz problematiku KTD-a (radni odnosi), sporazumni otkaz domara Bolfa, sazivanje Skupštine, akti za istu, vezano uz budućeg Direktora, prijedlog Ugovora za istog, 
-s Gradonačelnikom i Marijom 23.08.obilježavanje Dana sjećanja na totalitarne režime
-razno razni sastanci s Gradonačelnikom, kolegicama i kolegama, 
-razno razni imovinsko-pravni poslovi, zamolba-kapelica na groblju u Zamostu Brodskom, traženje dokumentacije, Urbanizam, DARI, ostali uobičajeni, pripreme za prodaju, komunikacija sa punomoćnicom, priprema, skupljanje dokumentacije za očevid 24.09. vezan uz Dom u Kuželju, razno razni odgovori strankama, komunikacija sa strankama, 
-prijedlozi općih akata (cijelih ili izmjena) koji nakon suglasnosti G idu na javno savjetovanje, a odnose se na financijske pomoći mladima u rješavanju stambenog pitanja, zatim starijima oko dodatne pomoći za ogrjev, te vezano uz javna priznanja Grada






Gradonačelnik je pročitao izvješće direktora Turističke zajednice Gorskog kotara Petra Hrga

- Delnice ostvarile rekordan broj noćenja i dolazaka, podaci su do kraja mjeseca srpnja
- organizirane manifestacije KTD Risnjak, Turističke zajednice i Grada Delnica na Rika Fest, rekordan broj sudionika 340 samo lovaca sudionika, ideja je da se iduće godine organizira dvodnevna manifestacija ili organizirati europsko prvenstvo u rici jelena u Delnicama, to je zahtjevna manifestacija koja iziskuje nekih 1000-1500 sudionika, vidjeti ćemo da li ćemo moći nešto takvo organizirati

Johan Klarić, tehnički rukovoditelj tvrtke KD VODOVODA I KANALIZACIJE d.o.o., Podružnica Delnice za vodne usluge, javio je da je nekoliko radova na području Broda na Kupi, spajanje priključaka, širenje mreže u Crnom Lugu, a Iševnica crpna stanica u iznosu od 1.600.000 € što ide preko Hrvatsko-švicarske darovnice, s projektom i realizacijom planova i poslova ide iduće godine.

Početkom mjeseca listopada u planu je održavanje novog Velikog kolegija.


Dovršeno u 09:00 sati.

Napisala                                                                                            Gradonačelnik  
tajnica Gradonačelnika Marija Crnić Grgurić                         Igor Pleše, univ.spec.oec.

                  




